RUHA-PERSPEKTÍVA

A történetben a nadrág a saját szemszögéből mondja el, mi történt az egyetemi tanárral.

A perspektíva váltás kiváló módszer az összefoglalásra, egy-egy részlet kiemelésére, annak ellenőrzésére, hogy valóban átlátjuk-e az egész történetet (anyagrészt).

Gyakoroljuk a perspektívaváltást és a történetmondást saját példánkon!

Mindenki válasszon egy ruhadarabot, amit éppen visel. Bátrabbak bevállalhatnak intimebb ruhadarabokat is, pl. alsónemű vagy zokni. Meséljék el/írják le az aznapi történéseket a választott ruhadarab szemszögéből! Előtte beszéljük át, hogy a megszemélyesítés eszközét használjuk, ezért most egy zokninak is lehetnek érzelmei, gondolatai.

Próbáljanak úgy fogalmazni, hogy minél több konkrétum kiderüljön a napi történésekből, de lehet olyan vicceket is beletenni, hogy „aztán már nem láttam semmit, mert bent hagyott a tornaöltözőben” vagy „nem hallottam tisztán, mit mondott, mert rám húzta a vastag pulóverét”.